Charlotte Thiis-Evensen

Charlotte Thiis-Evensen (født 1968) er en norsk kulturjournalist, litteraturviter, programleder og flermedial kunstner (lyd, film, bildekunst).
Liv og virke
Thiis-Evensen er født i Nyköping i Sverige og vokste opp i Porsgrunn.

Etter videregående skole gikk hun teaterlinjen ved Romerike Folkehøgskole. I 1993 arbeidet hun med radio for NRK Telemark, og deretter ble hun den tiende redaktør i den idealistiske nærradioen RadiOrakel i Oslo, der hun hadde vært med siden 1989.Erna Bøyum, Det nye orakelet i VG den 21. november 1993. Fra 1990 til 1996 studerte hun til cand.philol. (litteraturvitenskap) ved Universitetet i Oslo. Hun studerte ved Statens kunstakademi i Oslo studieåret 2000–2001. 

 Kunstnervirke 
Som kunstner jobber hun blant annet med dokumentarisme innenfor foto, video og installasjoner. Flere av hennes verk handler om hvordan uuttalte maktforhold virker inn på individets mulighet til å handle fritt.  Thiis-Evensen har hatt flere separatutstillinger, blant annet ved Kunstnernes Hus, Sørlandets Kunstmuseum og OSL contemporary. Hennes arbeider har blitt vist i en rekke gruppeutstillinger og filmfestivaler.

 Produksjoner 
2005: «noen var der og har sett meg» (kortfilm og utstilling) – i samarbeid med billedkunstner Lisa Karlsson; om å være svaksynt
2015: Arven (animasjonsfilm), produsert av Indie Film
2024: «Memory» – en utstilling om Alzheimers sykdom og demens

 Journalistikk 
I tillegg til kunstproduksjon har hun også jobbet som journalist i NRK i flere år, både med dokumentar og feature-journalistikk. Hun ledet tv-programmet Arkitektens hjem fra 2015 til 2022.

Familie
I 2011 giftet hun seg med komponist Eivind Buene (født 1973).Bryllupet mellom Charlotte og Eivind er beskrevet av Anne-Lill Aas i Gjorde bryllup til kunstprosjekt i Telemark Arbeiderblad den 24. juni 2011. Charlotte er niesa til professor Thomas Thiis-Evensen.
''Se Thiis (slekt) for farsslekta

 Referanser 

 Eksterne lenker 

 Charlotte Thiis-Evensens hjemmeside

Kategori:Norske billedkunstnere
Kategori:Norske kulturjournalister
Kategori:Norske kortfilmskapere
Kategori:Norske dokumentarfilmskapere
Kategori:Norske TV-programledere
Kategori:NRK-journalister
Kategori:Programledere for NRK TV
Kategori:Thiis (slekt)
Kategori:Nordmenn født i Sverige
Kategori:Personer fra Porsgrunn kommune